Apstiprināti  
Daugavpils pilsētas domes Iepirkuma komisijas  
2018.gada 19.decembra sēdē, prot.Nr.4

ATKLĀTS KONKURSS

**“Būvdarbu veikšana Eiropas Savienības Kohēzijas fonda projekta “Ūdensapgādes un kanalizācijas sistēmas attīstība Judovkas rajonā, Daugavpilī” ietvaros (SAM 5.3.1.)””**

identifikācijas numurs DPD 2018/166

**Atbildes**

Uz IEINTERESĒTO piegĀdātāju jautājumiem

**Nr.2**

Daugavpils pilsētas domes Iepirkuma komisija 2018.gada 19.decembra sēdē izskatīja ieinteresēto piegādātāju uzdotos jautājumus atklātā konkursa „Būvdarbu veikšana Eiropas Savienības Kohēzijas fonda projekta “Ūdensapgādes un kanalizācijas sistēmas attīstība Judovkas rajonā, Daugavpilī” ietvaros (SAM 5.3.1.)”, identifikācijas Nr.DPD 2018/166, sakarā un sniedz šādas atbildes uzdoto jautājumu secībā:

1. ***Jautājums:***

*„Ieinteresētais piegādātājs (nosaukums) lūdz Pasūtītāju Daugavpils pilsētas domi atklāta konkursa „Būvdarbu veikšana Eiropas Savienības Kohēzijas fonda projekta “Ūdensapgādes un kanalizācijas sistēmas attīstība Judovkas rajonā, Daugavpilī” ietvaros” DPD 2018/166 ietvaros nodrošināt objekta apskati.”*

1. **Atbilde:**

Objektu brīvprātīgu apskati var veikt, iepriekš sazinoties ar pasūtītāja, kura vajadzībām tiek veikts iepirkums, kontaktpersonu - SIA „Daugavpils ūdens” mehāniķi Aleksandru Mihailovu tālr. 20229908.

1. ***Jautājums:***

*„(nosaukums) lūdz precizēt Atklāta konkursa „Būvdarbu veikšana Eiropas Savienības Kohēzijas fonda projekta “Ūdensapgādes un kanalizācijas sistēmas attīstība Judovkas rajonā, Daugavpilī” ietvaros (SAM 5.3.1.)”, Id Nr. DPD 2018/166 nolikuma 15.8.punktu.*

***Jautājums****: Vai atbildīgais būvdarbu vadītājs vai ceļu būvdarbu vadītājs nevar pildīt Projekta vadītāja pienākumus, ja tam ir pieredze un pieredzi apliecinošie dokumenti?”*

**2. Atbilde:**

No atklātā konkursa nolikuma 15.8.punkta izriet, ka pretendents nevar piedāvāt vienu un to pašu speciālistu šādām jomām:

- ūdensapgādes un kanalizācijas, ieskaitot ugunsdzēsības sistēmas, būvdarbu vadīšana;

- ceļu būvdarbu vadīšana;

- elektroietaišu būvdarbu vadīšana;

- projektu vadīšana.

Ņemot vērā atklātā konkursa nolikuma 15.8.punktā definēto kvalifikācijas prasību, speciālists ūdensapgādes un kanalizācijas, ieskaitot ugunsdzēsības sistēmas, būvdarbu vadīšanā vai ceļu būvdarbu vadīšanā nevar vienlaicīgi pildīt projekta vadītāja pienākumus.

Daugavpils pilsētas domes Iepirkuma komisija